Beques, taxes i Setmana de Benvinguda centren el debat entre els tres candidats de l’estudiantat al Claustre de l’UJI



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2016/04/2q/debat-claustre/&url=/com/noticies/2016/04/2q/debat-claustre/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2016/04/2q/debat-claustre/&url=/com/noticies/2016/04/2q/debat-claustre/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2016/04/2q/debat-claustre/&url=/com/noticies/2016/04/2q/debat-claustre/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2016/04/2q/debat-claustre/&url=/com/noticies/2016/04/2q/debat-claustre/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Beques, taxes i Setmana de Benvinguda centren el debat entre els tres candidats de l’estudiantat al Claustre de l’UJI

19/04/2016 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ debat-claustre Debat_Electoral_04-16DLL71_in](/com/noticies/2016/04/2q/debat-claustre/Debat_Electoral_04-16DLL71_in.jpg)](#)

  FOTO: Damián Llorens

Beques, taxes, Setmana de Benvinguda, festa de les paelles, rebuig al denominat «3+2 de graus i màsters» i la Normativa de progrés que regula les condicions de matriculació per a avançar de curs acadèmic han sigut alguns dels temes que han centrat el debat electoral entre els tres candidats de l’estudiantat al Claustre de la Universitat Jaume I celebrat al Paranimf. Jorge Ribes Vicente, de Saó; Eric Barreda García, d'Estudiants-Agrupació d’Alumnes de l’UJI, i Francesc del Castillo, d'Unió Universitària, han participat en el debat retransmès en directe per la web de l’UJI. Els tres candidats han demanat el vot per a les seues respectives organitzacions amb vista a les eleccions que se celebraran aquest dimecres 20 d'abril i en les quals, per primera vegada, els més de 13.500 alumnes renovaran la seua representació mitjançant un sistema de votació electrònica que estarà disponible des de les 9 hores del matí fins a les 20 hores de la vesprada.

Els representants de les tres candidatures han coincidit en alguns dels temes abordats: tots han assenyalat la necessitat d'augmentar les beques a l’estudiantat i d'incloure ajudes per a transport i menjador; reduir les taxes universitàries; incrementar la informació a l’estudiantat amb la finalitat d'augmentar-ne la participació o l'oposició a l'estructura de tres anys de grau i dos de màster coneguda com «3+2». Els tres candidats també han coincidit a rebutjar la Normativa de progrés plantejada en alguns graus, que regula les condicions per a la matriculació en cursos superiors, així com en la necessitat que l'avaluació de l'estudiantat al professorat tinga més rellevància.

El debat, d'hora i mitja de durada i moderat pel director del Servei de Comunicació i Publicacions, Francisco Fernández Beltrán, ha estat estructurat en blocs temàtics i ha inclòs també preguntes per part del públic. Jorge Ribes Vicente, de Saó, ha sigut el primer a obrir les intervencions. Del programa de l'agrupació ha destacat la necessitat de millorar les possibilitats per a conciliar els estudis amb el treball, la reducció de les taxes o la priorització de les beques per a l’estudiantat. En aquest sentit, ha assenyalat que des de Saó, una agrupació que ha qualificat «d'esquerres i progrés», seguiran mantenint la política de cobrar dos euros d'entrada a la festa de les paelles amb l'objectiu de destinar el pressupost del Consell de l’Estudiantat a beques.

Per la seua banda, Eric Barreda García, d'Estudiants-Agrupació d'Alumnes de l’UJI ha defensat que representa l'única agrupació d'estudiants que no està vinculada amb cap partit polític i, per tant, «som independents i no hem de rendir comptes a ningú». Barreda ha assenyalat entre les propostes del programa que plantegen al Claustre un major control de l'ús de les beques de menjador perquè siguen més efectives; la creació de la Casa de l’Estudiantat; una enquesta de valoració entre l'estudiantat sobre els serveis de l’UJI, i una major col·laboració entre les associacions d’estudiantat.

En les seues intervencions, Francesc del Castillo, d'Unió Universitària, ha ressaltat l'aposta de l'associació per la transparència; la necessitat de reivindicar millors connexions de transport amb les comarques del Nord de Castelló i un increment del pressupost del Consell de l’Estudiantat. En aquest sentit, l'associació proposa amb aquest increment tornar a finançar la festa de les paelles perquè siga «pública i gratuïta». «Fa set anys que treballem per l’estudiantat», ha conclòs Del Castillo, demanant el vot per a l’agrupació.

En les eleccions del 20 d'abril l’estudiantat elegirà els seus 37 representants del total de 139 membres elegibles que conformen el Claustre, la qual cosa suposa una representació del 26,5% que es renova cada dos anys. La proclamació provisional dels membres claustrals serà el 20 d'abril, i els dies 21 i 22 d'abril hi haurà un període de reclamacions que conclourà amb la proclamació definitiva el dia 25 d'abril de 2016.

[Imatges de l'acte](http://www.uji.es/com/fotonoticies/arxiu/2016/04/18/debat-estudiants-eleccions-claustre/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00